C&SL ble åpnet med stor festivitas den 21. juli 1836 med flere fremstående gjester tilstede i tillegg til Molson, inkludert Lord Gosford, Generalguvernøren for Nedre Canada, samt Louis-Joseph Papineau, en kjent politiker. Over 300 gjester fylte vognene i første toget fra Laprairie-stasjonen. Lokomotivet, «Dorchester» var ikke i stand til å håndtere en slik belastning, derfor ble bare de to første-klasse vogner med 32 av de fornemme gjestene koblet til lokomotivet, mens de resterende vogner ble trukket av hester. To timer senere var alle samlet på stasjonen i St. John, hvor seremoniene fortsatte.